Държавен вестник, бр. 54, 2012 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  54
2. изготвя ежегодно и представя на ко­
мисията годишен доклад, в който посочва 
взетите мерки за изпълнение на програмата 
за съответствие;
3. изготвя и представя пред надзорния 
съвет отчет и дава препоръки по програмата 
за съответствие и за нейното изпълнение;
4. уведомява комисията за съществени 
нарушения при прилагането на програмата 
за съответствие и за всички търговски и фи­
нансови взаимоотношения между вертикално 
интегрираното предприятие и оператора; 
5. уведомява комисията за предложените 
решения относно плана за развитие на мре­
жата или отделни инвестиции на оператора 
преди представянето от управителния съвет на 
тези планове и решения на надзорния съвет;
6. уведомява комисията за решения на об­
щото събрание на вертикално интегрираното 
предприятие или за гласуване от членовете 
на надзорния съвет на оператора, с които е 
осуетено или забавено осъществяването на 
инвестиции, предвидени за предходните три 
години съгласно 10-годишния план за разви­
тие на мрежата;
7. контролира спазването на чл. 81ж, ал. 8;
8. докладва пред комисията и има право да 
докладва пред надзорния съвет на оператора.
(4) Отговорникът по съответствието има 
право, без предварително известие, на постоя­
нен достъп до цялата необходима информация 
и до помещенията на оператора, доколкото 
това е необходимо за изпълнение на неговите 
задължения. 
(5) Отговорникът по съответствието може 
да присъства на всички заседания на общото 
събрание, управителния и надзорния съвет на 
оператора и задължително присъства на засе­
данията, на които се разглеждат въпросите за:
1. условията за достъп до мрежите, опреде­
лени в Регламент (ЕО) № 714/2009 и Регламент 
(ЕО) № 715/2009;
2. инвестициите и проектите, свързани с 
експлоатацията, поддръжката и развитието 
на преносните мрежи, включително между­
системните връзки;
3. закупуването на енергия, необходима за 
технологични разходи за електропреносната 
мрежа, съответно за експлоатацията на га­
зопреносната мрежа.
(6) Отговорникът по съответствието е 
длъжен да не разгласява служебната, произ­
водствената и търговската тайна, които са му 
станали известни при или по повод изпълнение 
на задълженията му.
(7) След предварително одобрение от коми­
сията надзорният съвет може да освободи от 
длъжност отговорника по съответствието. Той 
освобождава отговорника по съответствието 
на основание липса на независимост или на 
професионална компетентност по искане на 
комисията. 
Раздел ІІІ
Независим системен оператор
Чл. 81л. (1) Всички или определени за­
дачи на независимия преносен оператор се 
възлагат на независим системен оператор 
по искане на комисията при системно на­
рушаване на задълженията на независимия 
преносен оператор, свързани с изискванията 
за независимост, съгласно раздел ІІ от тази 
глава, включително при системно дискрими­
национно поведение в полза на вертикално 
интегрираното предприятие.
(2) За независим системен оператор се оп­
ределя лице, предложено от собственика на 
преносна мрежа и одобрено от комисията, по 
отношение на което са изпълнени следните 
изисквания:
1. едно и също лице или едни и същи лица 
нямат право да:
а) упражняват пряко или непряко контрол 
върху предприятие, изпълняващо някоя от 
дейностите по производство или доставка на 
електрическа енергия или природен газ, и ед­
новременно да упражняват пряко или непряко 
контрол или да имат права върху оператори на 
преносна мрежа или върху преносна мрежа; 
б) упражняват пряко или непряко контрол 
върху оператор на преносна мрежа или върху 
преносна мрежа и едновременно да упражня­
ват пряко или непряко контрол или да имат 
права върху предприятие, изпълняващо някоя 
от дейностите по производство или доставка 
на електрическа енергия или природен газ;
в) определят членове на надзорния съвет 
или на управителни органи на оператора 
на преносна мрежа или на собственик на 
преносна мрежа и да упражняват пряко или 
непряко контрол или да имат права върху 
предприятие, изпълняващо някоя от дейности­
те производство или доставка, съответно за 
електрическа енергия или за природен газ;
г) бъдат членове на надзорния съвет или 
на управителни органи на предприятие, из­
пълняващо някоя от дейностите производство 
или доставка, и едновременно – на оператор 
на преносна мрежа или на собственик на 
преносна мрежа;
2. разполага с всички човешки, технически, 
физически и финансови ресурси, необходими 
за изпълнение на задълженията за извършва­
не на дейността по пренос на електрическа 
енергия или природен газ;
3. поело е задължение да спазва плана за 
развитие на преносната мрежа по чл. 81г;
4. кандидатът за оператор е доказал способ­
ността си да изпълнява задълженията съгласно 
Регламент (ЕО) № 714/2009 или Регламент 
(ЕО) № 715/2009, включително сътрудничест­
вото между оператори на преносни мрежи на 
европейско и регионално равнище.